ທະຫານເຄນຢາ ໂຈມຕີ ທີ່ໝັ້ນ ພວກຫົວຮຸນແຮງ ໃນໂຊມາເລຍ
ກອງທັບເຄນຢາກ່າວວ່າ ກຳລັງຂອງຕົນ ໄດ້ໂຈມຕີເມືອງ Kismayo ຊຶ່ງເປັນທີ່ໝັ້ນ ຂອງພວກຫົວຮຸນແຮງ ໃນໂຊມາເລຍ.
ກອງທັບເຄນຢາກ່າວວ່າ ກຳລັງຂອງຕົນໄດ້ບຸກເຂົ້າໄປໃນເມືອງ ທ່າ Kismayo ຂອງໂຊມາເລຍ ໃນການໂຈມຕີ ທີ່ແນໃສ່ ເພື່ອ ຈັບໂຕພວກຫົວຮຸນແຮງ ທີ່ເປັນເຄືອຂ່າຍ ຂອງກຸ່ມກໍ່ການຮ້າຍ ອາລກາຍດາ ພັກເອກ Cyrus Oguna ໂຄສົກຂອງກອງທັບເຄນຢາກ່າວວ່າ ການບຸກໂຈມຕີໃນຕອນເຊົ້າມືດຂອງວັນສຸກມື້ນີ້ແມ່ນມີການໃຊ້ ກຳລັງທັງທາງທະເລແລະທາງອາກາດໃນການປະສານງານກັບ ທະຫານສະຫະພາບອາຟຣິກາແລະທະຫານໂຊມາເລຍ ພັກເອກ Oguna ກ່າວວ່າ ເມືອງດັ່ງກ່າວໄດ້ແຕກ ໂດຍມີການ ຕ້ານຢັນແຕ່ພຽງເລັກນ້ອຍເທົ່ານັ້ນ ແຕ່ແນວໃດກໍຕາມ ພວກທີ່ ເຫັນເຫດການ ແລະ ກຳລັງຂອງກຸ່ມຫົວຮຸນແຮງ al-Shabab ເວົ້າວ່າ ການສູ້ລົບກັນທັງຢູ່ໃນແລະອ້ອມແອ້ມເມືອງທ່າແຫ່ງນີ້ ຍັງດຳເນີນຢູ່ຕໍ່ມາ ໃນຕົ້ນອາທິດນີ້ ເຄນຢາກ່າວວ່າ ກຳລັງທະຫານຂອງຕົນໄດ້ທຳການໂຈມຕີທາງອາກາດຕໍ່ ທີ່ຕັ້ງສຳຄັນໆຂອງພວກຫົວຮຸນແຮງ ທີ່ເມືອງ Kismayo ກຸ່ມຫົວຮຸນແຮງ al-Shabab ໄດ້ໃຊ້ທ່າກຳປັ່ນຂອງເມືອງນີ້ ເພື່ອຂົນອາວຸດ ແລະປັດໄຈ ຕ່າງໆເຂົ້າໄປໃນໂຊມາເລຍເພື່ອສະໜັບສະໜຸນການສູ້ລົບຂອງພວກເຂົາກັບທະຫານລັດ ຖະບານ ພວກຫົວຮຸນແຮງກຸ່ມນີ້ ກຳລັງຊອກຫາຊ່ອງທາງເພື່ອບັງຄັບໃຫ້ມີການນຳໃຊ້ກົດໝາຍສາ ສະໜາອິສລາມທີ່ເຄັ່ງຄັດທີ່ສຸດຢູ່ໃນປະເທດໂຊມາເລຍ ຄັ້ງນຶ່ງພວກຫົວຮຸນແຮງຈຸນີ້ເຄີຍ ຄວບຄຸມດິນແດນສ່ວນໃຫຍ່ໃນເຂດພາກໃຕ້ແລະພາກກາງຂອງໂຊມາເລຍແຕ່ໄດ້ສູນເສຍ ເຂດຄວບຄຸມຂອງຕົນໃຫ້ແກ່ກຳລັງທີ່ນິຍົມລັດຖະບານນັບແຕ່ໄດ້ມີການເລີ້ມບຸກໂຈມຕີຄັ້ງ ສຳຄັນຂອງລັດຖະບານໃນປີກາຍນີ້